সকালবেলা যে চাচার সাথে আব্বুকে নিয়ে কথা বললাম, সেই চাচা পাশের একটি ডাক্তারের চেম্বারে বসে পত্রিকা পড়ছেন। চাচাকে সালাম দিয়ে বললাম, চাচা আব্বু মারা গেছেন! আমাদের চারটি চোখ স্থির অবাক। তারপরও বললেন, আল্লাহর ডাকে সাড়া দিয়েছেন, কিছু করার নেই, সবাইকেই যেতে হবে, কেঁদো না, দেখে শুনে যাও। সকালেই তো তুমি বললে বাবার হক আদায় করতে পারলাম না। আরও বললে, বাপের বেলায় টাকা থাকে না অথচ আমার নিজের সন্তান নিয়ে মজে আছি।